DNB Arena

DNB Arena er en ishall som ligger ca. 200 meter vest for Siddishallen i Stavanger og er hjemmearenaen til Stavanger Oilers. Arenaen ble åpnet 1. oktober 2012. Kapasiteten er 4 250 (tidligere 4 377) på ishockeykampene og 5 500 ved konserter. Det er restaurant med 164 sitteplasser og 36 VIP-losjer. VIP-losjene har et areal på 560 kvadratmeter, mens det er syv garderober. Isflaten er mindre enn andre europeiske baner, etter mal av de nordamerikanske banene i National Hockey League, NHL. Før DNB kjøpte rettighetene til arenanavnet gikk den kommende hallen under navnet Oilers Arena. De to ishallene DNB Arena og Siddishallen ligger for øvrig på hver sin side av den gamle kommunegrensen mellom Stavanger og Hetland med DNB Arena på Hetlandsiden og Siddishallen på Stavangersiden. Eksterne lenker (no) Offisielt nettsted (en) DNB Arena (Stavanger) – kategori av bilder, video eller lyd på Commons